《早过天竺呈明智及同游二老》
宋代·杨蟠

雨夜灵峰卧竹床，平明屐齿到云堂。
门前雨过新溪满，石上风云旧草香。
山抱钟声圆不散，雪铺瓦面冷无光。
理公莫怪诗相恼，今日偕行总姓汤。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。